**Előterjesztés**

**Telki Község Önkormányzatának tulajdonában lévő kerékpárút**

**( Muskátli utca-Rozmaring utca közötti szakasz ) felújítása pályázat értékelése**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Telki község Önkormányzat képviselő-testülete a Magyar Falu Program keretében pályázati igényt nyújtott be a Telki Község Önkormányzatának tulajdonában lévő kerékpárút ( Muskátli utca – Rozmaring utca közötti szakasz ) felújítása tárgyában.

A pályázat keretében az önkormányzat 43.512.690.- Ft összegű támogatási összeget nyert el felújítási munkák megvalósítására.

A munkálatok keretében az érintett, felújítandó 785 m hosszú helyenként erősen kátyús, töredezett, a környező fák miatt az aszfalt felpúposodott szakasz kerül felújításra.

A kerékpárút 2,00 m szélességben, egyoldali 2,0 %-os kereszteséssel, mindkét oldalán 0,50 m füves padkával épül. A nyomvonal a meglévő kerékpárút nyomvonalában halad, a felújítás során csak szélesítés zajlik. Rozmaring utcától - Muskátli utcai körforgalomig

A Támogató okirat alapján a beruházás tervezett fizikai befejezésének határideje 2021.10.31.

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva 21/2021.(III.29.) számú Polgármesteri határozatával döntött arról, hogy pályázatot ír ki a kivitelezési munkák elvégzésére, a kivitelező kiválasztására.

A pályázati felhívás 2021. április 1. napján jelent meg a [www.telki.hu](http://www.telki.hu) honlapon.

A meghirdetett pályázati felhívásra egy pályázat érkezett a Puhi Tárnok Út-és Hídépítő Kft. ajánlata

A Bíráló Bizottság elvégezte a pályázatok értékelését és az alábbiakat állapította meg:

|  |  |
| --- | --- |
| **Pályázó cég neve:** | Puhi-Tárnok Út- és Hídépítő Kft. |
| **Pályázó szervezet székhelye:** | 2461 Tárnok, Fehérvári út 34. |
| **Pontszám:** | Ajánlati ár: 10 pont  Többlet szakmai tapasztalat az elvárt 36 hónapon felül: 10 pont  Többlet referencia az elvárt 1 darabon felül: 10 pont  (Egy darab ajánlat miatt mindenhol a maximális pontszámot kapta, mivel a rész-szempontok alapján nem volt szükség súlyozásra) |
| **Ajánlati ár:** | 32.965.783 Ft+Áfa |
| **Közbeszerzési értékhatár:** | 50 000 000 Ft (nettó) |

A beérkezett egy darab összességében a legkedvezőbb ajánlatot **Puhi-Tárnok Út- és Hídépítő Kft.** (2461 Tárnok, Fehérvári út 34.) ajánlattevő adta, ezért a Bíráló Bizottság javasolja a pályázati eljárást eredményesnek nyilvánítani és a költségvetési keret figyelembevételével **nyertesnek** a **Puhi-Tárnok Út- és Hídépítő Kft.** (2461 Tárnok, Fehérvári út 34.) **ajánlatát kihirdetni.**

A Polgármester a bíráló bizottság javaslata alapján hozta meg határozatát.

Telki, 2021. május 3.

Deltai Károly

polgármester

**Telki Község Polgármesterének**

**…/2021.(V…...) Polgármesteri határozat**

**Telki Község Önkormányzatának tulajdonában lévő kerékpárút**

**( Muskátli utca-Rozmaring utca közötti szakasz ) felújítása pályázat értékelése**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

*A Magyar Falu Program keretében támogatásban részesített* ***Telki Község Önkormányzatának tulajdonában lévő kerékpárút ( Muskátli utca-Rozmaring utca közötti szakasz ) felújítása tárgyában kiírt pályázatot érvényesnek minősíti.***

*A beérkezett árajánlatok közül a* ***Puhi-Tárnok Út- és Hídépítő Kft.*** *(2461 Tárnok, Fehérvári út 34.) árajánlatát fogadja el.*

*A kivitelezési költségekre vonatkozó bruttó 32.965.783 Ft+Áfa,- Ft díjat az önkormányzat 2021. évi költségvetésének terhére biztosítja.*

Felelős: Polgármester

Határidő: azonnal